|  |
| --- |
| PATVIRTINTA  Klaipėdos miesto savivaldybės administracijos  direktoriaus 2018 m. spalio 22 d.  įsakymu Nr. AD1-2514 |
| (Klaipėdos miesto savivaldybės administracijos |
| direktoriaus 2020 m. birželio 22 d. |
| įsakymo Nr. AD1-761redakcija) |

**ŠVIETIMO PASLAUGŲ MODERNIZAVIMO PROGRAMA**

**I SKYRIUS**

**BENDROSIOS NUOSTATOS**

1. Švietimo paslaugų modernizavimo programa (toliau – Programa) nustato skaitmeninio ugdymo(si) infrastruktūros formavimo Klaipėdos miesto savivaldybės švietimo įstaigose bei technologinio jų aprūpinimo kryptis, didinant informacinių ir komunikacinių technologijų prieinamumą ugdymo procese ir švietimo pagalbos teikimo procesuose.
2. Programos tikslai, uždaviniai ir priemonės padeda įgyvendinti Klaipėdos miesto savivaldybės 2013–2020 metų strateginiame plėtros plane, patvirtintame Klaipėdos miesto savivaldybės tarybos 2013 m. balandžio 26 d. sprendimu Nr. T2-79, suformuluotą 1.4.3.7 priemonę „Diegti ir (ar) atnaujinti savivaldybės švietimo įstaigų informacines ir komunikacines technologijas, jų tinklus“, atliepia Klaipėdos miesto ekonominės plėtros strategijos ir jos įgyvendinimo veiksmų plano iki 2030 metų, kuriam pritarta Klaipėdos miesto savivaldybės tarybos 2018 m. balandžio 26 d. sprendimu Nr. T2-86, prioritetus.
3. Programos tikslas – veiksmingas modernių informacinių ir komunikacinių technologijų diegimas, siekiant švietimo paslaugų kokybinio pokyčio visuose švietimo lygmenyse.

4. Programa bus įgyvendinama 92 Klaipėdos miesto savivaldybės (toliau – Savivaldybė) švietimo įstaigose (toliau – Įstaigos): 36 bendrojo ugdymo mokyklose (toliau – mokyklos), 47 ikimokyklinio ugdymo įstaigose (toliau – ikimokyklinės įstaigos), 3 formalųjį švietimą papildančio ugdymo mokyklose (toliau – muzikos ir dailės mokyklos), 3 neformaliojo vaikų švietimo įstaigose (toliau – NVŠĮ) ir 3 švietimo pagalbos įstaigose (toliau – pagalbos įstaigos).

**II SKYRIUS**

**SITUACIJOS ANALIZĖ**

5. Įvertinus informacinių ir komunikacinių technologijų (toliau – IKT) aprūpinimo ir panaudojimo Įstaigose statistinius ir mokykloms pateikto klausimyno duomenis, atlikta IKT diegimo (aprūpinimo) analizė pagal SSGG (stiprybės, silpnybės, galimybės ir grėsmės) metodą, įvertinti vidiniai ir išoriniai švietimo paslaugų modernizavimo veiksniai:

|  |
| --- |
| 5.1. Stiprybės: |
| 1. Daugėja ugdyme naudojamų kompiuterių (2018 m. – 69 %, 2017 m. – 52 %) ir prie interneto prijungtų kompiuterių (2018 m. – 98 %, 2017 m. – 96 %) |
| 2. Auga poreikis ugdyme naudoti planšetinius kompiuterius (2018 m. – 794 vnt., 2017 m. – 487 vnt.), interaktyvias lentas (2018 m. – 245 vnt., 2017 m. – 227 vnt.), interaktyvius ekranus (2018 m. – 33 vnt., 2017 m. – 7 vnt.), interaktyvius projektorius (2018 m. – 3 vnt., 2017 m. – 0), daugialypės terpės (multimedija) projektorius (2018 m. – 1205 vnt., 2017 m. – 1058 vnt.) ir kitą IKT įrangą |
| 3. Formuojasi būtinybė kurti specializuotus kompiuterių centrus (2018 m. – 18, 2017 m. – 16) ir specializuotas klases, kuriose veikia interaktyvios lentos ar ekranai, planšetiniai kompiuteriai ir kita įranga (toliau – išmaniosios klasės) (2018 m. – 3, 2017 m. – 1) |
| 4. Daugėja pedagogų, kurie gamtos, tiksliųjų, socialinių mokslų, pradinio ugdymo, menų, kalbų pamokose ir neformaliojo švietimo užsiėmimuose naudoja skaitmeninius užduočių rinkinius (*i3LEARNHUB, EDUKA, MozaBook, EMA, Smart Notebook, Google Earth, Smart Ideas* ir kt.) |
| 5. Plačiai taikomos virtualios priemonės ikimokyklinio ir priešmokyklinio amžiaus vaikų ugdyme (*Monkey10, ePeliukai, Debesu klase, eMokykla, ePamokos*, animacinės eiliuotės ir kt.) |
| 5.2. Silpnybės: |
| 1. 48 % ugdymui naudojamų kompiuterių mokyklose yra 6 metų ir senesni, iš jų 19 % – 9 metų ir senesni |
| 2. Tik 23 % ugdymui naudojamų kompiuterių skiriama pradinių klasių mokinių ugdymui |
| 3. Išmaniųjų klasių neturi didžioji dalis mokyklų (92 %) ir nė viena neformaliojo švietimo įstaiga |
| 4. Trūksta mobilių interaktyvių technologijų edukacinių neformaliojo švietimo ir švietimo pagalbos programų kokybiškam vykdymui |
| 5. 17 % Įstaigų neprijungta prie LITNET interneto tinklo |
| 6. Tobulintina pedagogų ir pagalbos specialistų kompetencija dirbti su naujausiomis IKT |
| 5.3. Galimybės: |
| 1. Skatinti Įstaigas dalyvauti valstybės ir Europos Sąjungos finansuojamose IKT diegimo švietime programose, projektuose |
| 2. Perimti gerąją šalies ir užsienio patirtį švietimo paslaugų modernizavimo srityje |
| 3. Tikslingai paskirstyti Lietuvos Respublikos švietimo ir mokslo ministerijos Savivaldybės mokykloms skiriamas kompiuterių klases ar IKT įrangą |
| 4. Didinti investicijas iš Savivaldybės biudžeto (toliau – SB) lėšų ir iš valstybės biudžeto Įstaigoms skiriamų mokymo lėšų (toliau – Mokymo lėšos), aprūpinant jas kokybiškais kompiuteriais ir modernia interaktyvia įranga |
| 5. Tęsti Savivaldybės LITNET programos įgyvendinimą |
| 6. Inicijuoti Klaipėdos miesto pedagogų švietimo ir kultūros centro (toliau – PŠKC) bei kitų kvalifikacijos tobulinimo institucijų programas dėl IKT kompetencijų tobulinimo |
| 7. Didinti Įstaigų vadovų ir pedagogų atsakomybę IKT diegimo (atnaujinimo) procesuose |
| 5.4. Grėsmės: |
| 1. Dėl kintančios rinkos greitai sensta IKT technologijos |
| 2. Nepakankamas mokyklų aprūpinimas kokybiškais kompiuteriais gali turėti neigiamų pasekmių, nuo 2020 m. įgyvendinant visuotinį informatikos mokymu grįstą priešmokyklinį ir pradinį ugdymą |
| 3. Dėl IKT plėtojimo brandos egzaminų sistemoje gali išaugti didesnis nei planuojamas IKT mokyklose poreikis |
| 1. Nepakankamas pedagogų pasirengimas dirbti su naujausiomis technologijomis mažina IKT panaudojimo galimybes švietimo srityje |
| 1. Perteklinis IKT naudojimas menkina kompiuterinio raštingumo reikšmę ir turi įtakos mokinių socialinei psichologinei savijautai |

1. Apibendrinus švietimo paslaugų modernizavimo veiksnius ir situaciją, ryškėja tokios Programos vykdymo kryptys:
   1. diegti Įstaigose interaktyvias technologijas ir taikyti jas švietimo procesuose;
   2. atnaujinti Įstaigose ugdymui naudojamus 6 metų ir senesnius kompiuterius;

*2022, Nr. AD1-1264 pakeitimas*

* 1. plėtoti LITNET interneto tinklą;
  2. tobulinti Įstaigų bendruomenių IKT kompetencijas;
  3. teikti metodinę pagalbą nevalstybinėms švietimo įstaigoms, siekiant įgyvendinti programos nuostatas.

1. Įgyvendinus Programą bus sudarytos sąlygas ugdymo individualizavimui ir mokymosi motyvacijos didinimui, informatikos mokymu grįsto ugdymo turinio plėtrai, veiksmingam neformaliojo švietimo, švietimo pagalbos edukacinių programų įgyvendinimui ir Įstaigų bendruomenių efektyviam bendradarbiavimui.

**III SKYRIUS**

**PROGRAMOS UŽDAVINIAI IR PRIEMONĖS**

8. Vadovaujantis nuostata, kad IKT diegimas (atnaujinimas) nėra savitikslis procesas ir atsižvelgus į gerąsias praktikas, Programoje nustatomi uždaviniai, laiduojantys švietimo paslaugų kokybinius pokyčius. Priemonės šiems uždaviniams įgyvendinti orientuojamos į modernių, funkcionalių, spartų interaktyvų ryšį ir didelį nemokamų elektroninių ar internetinių švietimo portalų valdymą užtikrinančių technologijų už protingą kainą diegimą.

9. Pirmas uždavinys – diegti interaktyvias technologijas, skatinančias ugdymo individualizavimą ir mokinių mokymosi motyvaciją.

Priemonė. Išmaniųjų klasių įrengimas.

Programoje numatoma formuoti išmaniąsias klases 40 Įstaigų, pagrindinę įrangą įsigyjant už SB lėšas, papildomas priemones ir mokymus finansuojant iš kitų šaltinių:

1) Išmaniųjų klasių K1 komplektas būtų skiriamas 33 mokykloms (17 progimnazijų, 12 gimnazijų, 1 pradinei mokyklai, 3 mokykloms-darželiams):

|  |  |  |  |
| --- | --- | --- | --- |
| Įrangos pavadinimas  (svarbiausi techniniai parametrai ir kiti reikalavimai) | Kiekis (vnt.) | Vieneto kaina (Eur) | Iš viso lėšų  (tūkst. Eur) |
| 1. Interaktyvus ekranas (ne mažiau kaip 75 colių įstrižainė, ne mažiau kaip 3840x2160 skiriamoji geba, ne mažiau kaip 1200:1 kontrastas, ne mažiau kaip 10 taškų, integruota baltos lentos funkcija, interneto naršyklė ir WiFi plokštė, užtikrinamas nesudėtingas skaitmeninių mokomųjų programų importavimas, organizuojami ne mažiau kaip 4 val. darbo su ekranu mokymai) | 1 | 4900,0 | 4,90 |
| 1. Nešiojamasis kompiuteris | 1 | 700,0 | 0,70 |
| 1. Bevielis transliacijos komutatorius (užtikrinamas spartus vaizdo transliacijos ryšys ir kokybinė sąveika tarp įrenginių) | 1 | 200,0 | 0,20 |
| 1. Planšetinis kompiuteris (ne mažesnė kaip 32GB atmintis, integruota WiFi plokštė, įdiegtas mobilių įrenginių valdymas ir suteikta talpykla kiekvienam vartotojui) | 24 | 350,0 | 8,40 |
| 1. Planšetinių kompiuterių krovimo stotelė-saugykla ne mažiau kaip 30 kompiuterių | 1 | 1600,0 | 1,60 |
| Iš viso vienai išmaniajai klasei – 15,80 tūkst. Eur | | | |
| Iš viso 33 mokykloms – 521,40 tūkst. Eur | | | |

Pastaba. Plačiau technikos parametrai ir reikalavimai bus pateikiami techninėje specifikacijoje, organizuojant viešąjį pirkimą. Kainos dėl viešųjų pirkimų procedūrų ir pokyčių rinkoje gali mažėti

2) Išmaniųjų klasių komplektas K2 būtų skiriamas 7 Įstaigoms (1 jūrų kadetų, 2 specialiosioms mokykloms, 1 dailės ir 2 muzikos mokykloms, kuriose vykdomos teorinės pamokos ir mokiniai laiko pasiekimų patikrinimus, bei Moksleivių saviraiškos centrui (toliau – MSC), kuriame organizuojama gamtamokslinė ar tiksliųjų mokslų nepamokinė mokinių veikla):

|  |  |  |  |
| --- | --- | --- | --- |
| Įrangos pavadinimas  (svarbiausi techniniai parametrai ir kiti reikalavimai) | Kiekis (vnt.) | Vieneto kaina (Eur) | Iš viso lėšų  (tūkst. Eur) |
| 1. Interaktyvus ekranas (pagal K1 komplektą) | 1 | 4900,0 | 4,90 |
| 1. Nešiojamasis kompiuteris | 1 | 700,0 | 0,70 |
| 1. Bevielis transliacijos komutatorius (pagal K1 komplektą) | 1 | 200,0 | 0,20 |
| 1. Planšetinis kompiuteris (pagal K1 komplektą) | 10 | 350,0 | 3,50 |
| 1. Planšetinių kompiuterių krovimo stotelė-saugykla ne mažiau kaip 16 kompiuterių | 1 | 1400,0 | 1,40 |
| Iš viso vienai išmaniajai klasei – 10,70 tūkst. Eur | | | |
| Iš viso 7 Įstaigoms –74,90 tūkst. Eur | | | |

Pastaba. Plačiau technikos parametrai ir reikalavimai bus pateikiami techninėje specifikacijoje, organizuojant viešąjį pirkimą. Kainos dėl viešųjų pirkimų procedūrų ir pokyčių rinkoje gali mažėti

Įstaigos už aplinkos ir įmokų lėšas paruoštų patalpas, tinkamas išmaniosioms klasėms įrengti. Taip pat už IKT diegimui skirtas Mokymo lėšas ar panaudodamos paramos, dalyvavimo nacionalinėse, tarptautinėse programose (projektuose) lėšas, Įstaigos išmaniąsias klases papildomai aprūpintų trūkstamais planšetiniais kompiuteriais (priklausomai nuo mokinių skaičiaus klasėse), įsigytų dėklus planšetiniams kompiuteriams (vieneto kaina apie 60,0 Eur), pagal poreikį pirktų skaitmeninių mokomųjų programų licencijas ir kitą įnteraktyvią įrangą (konferencinė, laboratorinė STEAM ar balso stiprinimo įranga, robotukai, 3D akiniai ir kt.). Už kvalifikacijai tobulinti skirtas Mokymo lėšas Įstaigos organizuotų mokymus pedagogams dėl išmaniųjų klasių įrangos panaudojimo ugdyme.

10. Antras uždavinys – diegti mobilias interaktyvias technologijas, skatinančias edukacinių programų įgyvendinimo veiksmingumą.

Priemonė. NVŠĮ ir pagalbos įstaigų aprūpinimas mobilia interaktyvia įranga.

Programoje numatoma aprūpinti mobilia interaktyvia įranga 46 įstaigas (41 ikimokyklinė įstaiga ir 6 jų skyriai, 3 pagalbos įstaigos, Vaikų laisvalaikio centras (toliau – VLC) ir Karalienės Luizės jaunimo centras (toliau – Karalienės Luizės JC)), pagrindinę įrangą įsigyjant už SB lėšas, papildomas priemones ir mokymus finansuojant iš kitų šaltinių:

|  |  |  |
| --- | --- | --- |
| Įrangos pavadinimas | Kiekis (vnt.) | Vieneto kaina (Eur) |
| 1. Interaktyvus ekranas | 1 | 2000,0 |
| 1. Nešiojamasis kompiuteris | 1 | 1000,0 |
| Iš viso vienai įstaigai – 3,0 tūkst. Eur | | |

Pastaba. Įrangos parametrai ir reikalavimai bus pateikiami techninėje specifikacijoje, organizuojant viešąjį pirkimą. Kainos dėl viešųjų pirkimų procedūrų ir pokyčių rinkoje gali mažėti.

*2022, Nr. AD1-1264 pakeitimas*

Įstaigos už IKT diegimui skirtas Mokymo lėšas ir panaudodamos paramos, dalyvavimo nacionalinėse, tarptautinėse programose (projektuose) lėšas, pagal poreikį įsigytų papildomą įnteraktyvią įrangą (konferencinė, laboratorinė ar balso stiprinimo įranga, interaktyvios grindys ar kubai, robotukai, 3D akiniai ir kt.). Už kvalifikacijai tobulinti skirtas Mokymo lėšas Įstaigos organizuotų mokymus pedagogams ir pagalbos specialistams dėl ultratrumpo židinio interaktyvių projektorių teikiamų galimybių panaudojimo švietimo procesuose.

11. Trečias uždavinys – didinti kokybiškais kompiuteriais aprūpintų ugdymo ir darbo vietų Įstaigose skaičių.

Priemonė. Kompiuterių Įstaigose atnaujinimas.

Nuo 2018 metų vykdoma Įstaigų aprūpinimo kokybiškais kompiuteriais priemonė, siekiant padėti Įstaigoms pakeisti 6 metų ir senesnius ugdymui (darbui) naudojamus kompiuterius, laiduojant informatikos mokymu grįsto ugdymo mokyklose plėtrą bei sudarant galimybes Įstaigoms teikti neformalųjį švietimą ir švietimo pagalbą nuotoliniu būdu. Šiai priemonei vykdyti SB lėšos planuojamos Savivaldybės strateginiame veiklos plane.

*2022, Nr. AD1-1264 pakeitimas*

12. Ketvirtas uždavinys – kurti Įstaigų bendruomenėms patogią IKT paslaugų infrastruktūrą.

Priemonė. LITNET programos plėtra.

Programoje tęsiamas LITNET greitaveikio internetinio tinklo diegimas, pradėtas įgyvendinti 2003 metais. Šiuo metu LITNET tinkle veikia 76 Įstaigos (83 %). Priemonei vykdyti SB lėšos (75,0 tūkst. Eur) numatytos Savivaldybės strateginiame plane optinių ryšio kabelių trasoms prie likusių 16 Įstaigų ir VLC 2 pastatų tiesti.

13. Penktas uždavinys – diegti interaktyvias technologijas, užtikrinančias kokybišką mokymą nuotoliniu ugdymo proceso organizavimo būdu.

Priemonė. Hibridinių klasių įrengimas.

Programoje numatoma mokyklose įrengti hibridines klases, pagrindinę įrangą įsigyjant už SB lėšas:

|  |  |
| --- | --- |
| Įrangos pavadinimas | Vieno komplekto kaina (Eur) |
| Hibridinės klasės komplektas: interaktyvus ekranas, nešiojamasis kompiuteris, vaizdo kameros su priedais, garso įranga su priedais | 5000,0 |

Pastaba. Įrangos parametrai ir reikalavimai bus pateikiami mokyklų parengtose techninėse sąlygose, organizuojant viešuosius pirkimus. Kainos dėl viešųjų pirkimų procedūrų ir pokyčių rinkoje gali mažėti.

Mokyklos už IKT diegimui skirtas Mokymo lėšas ir panaudodamos paramos lėšas pagal poreikį įsigytų papildomą interaktyvią įrangą hibridinėms klasėms. Už kvalifikacijai tobulinti skirtas Mokymo lėšas mokyklos organizuotų mokymus pedagogams dėl hibridinės įrangos teikiamų galimybių, ugdymą organizuojant nuotoliniu būdu.

*2022, Nr. AD1-1264 pakeitimas*

14. Programos tikslo, uždavinių, priemonių, jų išlaidų (SB lėšos) suvestinė pateikiama priede.

**IV SKYRIUS**

**LAUKIAMI REZULTATAI IR JŲ VERTINIMO KRITERIJAI**

15. Programos laukiami rezultatai pagal nustatytus priemonių vykdymo vertinimo kriterijus ir jų reikšmes:

| Vertinimo kriterijus | Numatytų Įstaigų skaičius (vnt.) | Kriterijaus reikšmė (%) |
| --- | --- | --- |
| 1. Įrengta ne mažiau kaip viena išmanioji klasė, užtikrinanti ugdymo individualizavimą ir mokymosi motyvacijos didinimą: | 40 | 100 |
| * 1. mokyklose | 36 | 100 |
| * 1. muzikos ir dailės mokyklose | 3 | 100 |
| * 1. NVŠĮ | 1 | 100 |
| 1. Įdiegtos mobilios interaktyvios priemonės, skatinančios edukacinių neformaliojo švietimo ir švietimo pagalbos programų įgyvendinimo veiksmingumą: | 46 | 100 |
| * 1. ikimokyklinėse įstaigose | 41 | 100 |
| * 1. NVŠĮ | 2 | 100 |
| * 1. pagalbos įstaigose | 3 | 100 |
| 1. Atnaujinta ne mažiau kaip 3 % ugdymui (darbui) naudojamų 6 metų ir senesnių kompiuterių, laiduojant informatikos mokymu grįsto ugdymo mokyklose plėtrą bei sudarant galimybes Įstaigoms teikti neformalųjį švietimą ir švietimo pagalbą nuotoliniu būdu | 86 | 100 |
| * 1. mokyklose | 36 | 100 |
| * 1. ikimokyklinėse įstaigose | 41 | 100 |
| * 1. muzikos ir dailės mokyklose | 3 | 100 |
| * 1. NVŠĮ | 3 | 100 |
| * 1. pagalbos įstaigose | 3 | 100 |
| 1. Veikia LITNET interneto tinklas, garantuojantis Įstaigų bendruomenėms patogią IKT paslaugų infrastruktūrą | 17 | 100 |
| 1. Naudojama hibridinė įranga ne mažiau kaip 60 % mokinių ugdymui, užtikrinant kokybišką ugdymo proceso organizavimą nuotoliniu būdu | 36 | 100 |
| 1. Įgytos naujos pedagogų ir pagalbos specialistų IKT kompetencijos, įgalinančios Įstaigose kokybinius švietimo pokyčius | 86 | 100“; |

*2022, Nr. AD1-1264 pakeitimas*

**V SKYRIUS**

**BAIGIAMOSIOS NUOSTATOS**

16. Programoje numatyto tikslo, uždavinių, jų priemonių įgyvendinimo situacija bus nuolat stebima ir kasmet analizuojama. Stebėsenos rezultatai bus pagrindas Programos nuostatoms tikslinti ir koreguoti.

17. Programą įgyvendins Savivaldybės administracijos skyriai pagal priskirtas kompetencijas (Strateginio planavimo, Viešųjų pirkimų, Planavimo ir analizės**,** Švietimo, Informacinių technologijų, Statybos ir infrastruktūros plėtros) ir Įstaigos. Kontrolę vykdys Savivaldybės administracijos direktorius.

18. Programa viešai skelbiama Savivaldybės interneto svetainėje ([www.klaipeda.lt](http://www.klaipeda.lt)).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Švietimo paslaugų modernizavimo programos

priedas

*2022, Nr. AD1-1264 pakeitimas*

**TIKSLO, UŽDAVINIŲ, PRIEMONIŲ, JŲ IŠLAIDŲ (SB LĖŠOS) SUVESTINĖ**

**Programos tikslas**. Veiksmingas modernių IKT diegimas, siekiant švietimo paslaugų kokybinio pokyčio visuose švietimo lygmenyse:

1. **Pirmas uždavinys**.Diegti interaktyvias technologijas, skatinančias ugdymo individualizavimą ir mokinių mokymosi motyvaciją.

1.1. **Priemonė**. Išmaniųjų klasių įrengimas:

| Eil.  Nr. | Metai | Lėšos  (tūkst. Eur) | Išmanioji  klasė | Įstaigų skaičius (pavadinimas) |
| --- | --- | --- | --- | --- |
| 1.1.1. | 2019 | 158,0  (dėl užsitęsusių viešųjų pirkimų lėšos perkeltos į 2020 m.) | K1  (nupirkta 50 planšetinių kompiuterių daugiau, po 5 mokyklai) | 10 mokyklų(Simono Dacho, Gedminų, Maksimo Gorkio, Prano Mašioto, Martyno Mažvydo, „Santarvės“, Sendvario, Liudviko Stulpino, „Verdenės“, „Versmės“ progimnazijos) |
| 1.1.2. | 2020 | 158,0 | K1  (nupirkta 20 planšetinių kompiuterių daugiau, po 2 mokyklai) | 10 mokyklų („Gabijos“, „Pajūrio“, „Saulėtekio“, Vitės, „Smeltės“, Tauralaukio, „Vyturio“ progimnazijos, Baltijos, Vydūno gimnazijos, „Gilijos“ pradinė mokykla) |
| 1.1.3. | 2021 | 158,0  (neįvykus viešiesiems interaktyvių ekranų pirkimams, lėšos jų įsigijimui perkeltos į 2022 m.) | K1  (nupirkta 30 planšetinių kompiuterių daugiau, po 3 mokyklai) | 10 mokyklų („Saulutės“, Marijos Montessori, „Varpelio“ mokyklos-darželiai, Hermano Zudermano, „Aukuro“, „Ąžuolyno“, „Varpo“, „Vėtrungės“, Vytauto Didžiojo, „Žemynos“ gimnazijos) |
| 1.1.4. | 2022 | 47,4 | K1 | 3 mokyklos („Aitvaro“, „Žaliakalnio“, Suaugusiųjų gimnazijos) |
| 74,9 | K2 | 7 įstaigos (Jūrų kadetų, Litorinos, „Medeinės“ mokyklos, Adomo Brako dailės mokykla, Jeronimo Kačinsko ir Juozo Karoso muzikos mokyklos, MSC) |
| Iš viso: 122,3 | – | 10 įstaigų |
| 1.1.5. | Iš viso priemonei | 596,3 | – | 40 įstaigų |

2. **Antras uždavinys**.Diegti mobilias interaktyvias technologijas, skatinančias edukacinių programų įgyvendinimo veiksmingumą.

2.1. **Priemonė**. NVŠĮ ir pagalbos įstaigų aprūpinimas mobilia interaktyvia įranga:

| Eil. Nr. | Metai | Lėšos  (tūkst. Eur) | Mobilios interaktyvios įrangos skaičius (vnt.) | | Įstaigų skaičius (pavadinimas) |
| --- | --- | --- | --- | --- | --- |
| Nešiojamieji kompiuteriai | Interaktyvūs  ekranai |
| 2.1.1. | 2022 | 141,0 | 47 | 47 | 41 ikimokyklinė įstaiga ir 6 jų skyriai, kurie pradėjo veikti reorganizavus lopšelius-darželius „Šermukšnėlė“, „Kregždutė“, „Boružėlė“, „Pingvinukas“, „Putinėlis“ ir darželį „Gintarėlis“ |
| 2.1.2. | 2023 | 15,0 | 5 | 5 | 5 įstaigos (Pedagoginė psichologinė tarnyba, PŠKC, Regos ugdymo centras, VLC, Karalienės Luizės JC) |
| 2.1.3. | Iš viso priemonei | 156,0 | 52 | 52 | 46 įstaigos |

3. **Trečias uždavinys** – didinti kokybiškais kompiuteriais aprūpintų ugdymo ir darbo vietų Įstaigose skaičių.

3.1. **Priemonė**. Kompiuterių Įstaigose atnaujinimas:

| Eil. Nr. | Metai | Lėšos  (tūkst. Eur) | Kompiuterių skaičius (vnt.) | | Įstaigų skaičius (pavadinimas) |
| --- | --- | --- | --- | --- | --- |
| Nešiojamųjų arba stacionarių | Planšetinių |
| 3.1.1. | 2018 | 55,0 | 55  (po 5 mokyklai) | – | 11 mokyklų („Aukuro“, „Ąžuolyno“, „Varpo“, Vytauto Didžiojo, „Vėtrungės“, Vydūno, „Žaliakalnio“, Suaugusiųjų gimnazijos, Simono Dacho, „Versmės“, „Pajūrio“ progimnazijos) |
| 20,0 | – | 100  (po 50 mokyklai) | 2 mokyklos (Martyno Mažvydo ir Gedminų progimnazijos, kurios dalyvavo šalies projekte „Informatika pradiniame ugdyme“) |
| Iš viso: 75,0 | 55 | 100 | 13 mokyklų |
| 3.1.2. | 2019 | 5,0 | 5 | – | 1 mokykla (Baltijos gimnazija) |
| 3.1.3. | 2020 | 5,0 | 5 | – | 1 mokykla (Jūrų kadetų mokykla) |
| 3.1.4. | 2021 | 5,0 | 5 | – | 1 mokykla („Vyturio“ progimnazija) |
| 3.1.5. | 2022 | 96,0 | 96  (po 2 įstaigai ir skyriui) | – | 41 ikimokyklinė įstaiga su 6 skyriais ir lopšeliui-darželiui „Žemuogėlė“ papildomai skirti 2 kompiuteriai |
| 1,0 | 1 | – | VLC |
| 1,0 | 1 | – | Karalienės Luizės JC |
| 2,0 | 2 | – | Regos ugdymo centras |
| Iš viso: 100,0 | 100 | – | 44 įstaigos |
| 3.1.6. | 2023 | 44,0 | 44  (po 4 mokyklai) | – | 11 mokyklų (Liudviko Stulpino, „Smeltės“, Maksimo Gorkio, „Santarvės“, Vitės, Sendvario, „Verdenės“, Prano Mašioto, „Gabijos“, Martyno Mažvydo, Gedminų progimnazijos) |
| 8,0 | 8  (po 2 mokyklai) | – | 4 pradinės mokyklos („Gilijos“ pradinė mokykla, Marijos Montessori, „Saulutės“, „Varpelio“ mokyklos-darželiai) |
| 100,0 | 100  (po 2 įstaigai) | – | 50 įstaigų (41 ikimokyklinė įstaiga, Juozo Karoso ir Jeronimo Kačinsko muzikos mokyklos, Adomo Brako dailės mokykla, VLC, Karalienės Luizės JC, MSC, PŠKC, Regos ugdymo centras, Pedagoginė psichologinė tarnyba) |
| Iš viso:  152,0 | 152 | – | 65 įstaigos |
| 3.1.7. | 2024 | 28,0 | 28  (po 4 mokyklai) | – | 7 mokyklos („Aitvaro“, Hermano Zudermano, „Žemynos“ gimnazijos, Tauralaukio, „Saulėtekio“ progimnazijos, „Medeinės“, Litorinos mokyklos) |
| 8,0 | 8  (po 2 mokyklai) | – | 4 pradinės mokyklos („Gilijos“ pradinė mokykla, Marijos Montessori, „Saulutės“, „Varpelio“ mokyklos-darželiai) |
| 100,0 | 100  (po 2 įstaigai) | – | 50 įstaigų (41 ikimokyklinė įstaiga, Juozo Karoso ir Jeronimo Kačinsko muzikos mokyklos, Adomo Brako dailės mokykla, VLC, Karalienės Luizės JC, MSC, PŠKC, Regos ugdymo centras, Pedagoginė psichologinė tarnyba) |
| Iš viso:  136,0 | 136 | – | 61 įstaiga |
| 3.1.8. | Iš viso priemonei | 478,0 | 458 | 100 | 86 įstaigos |

4. **Ketvirtas uždavinys**.Kurti Įstaigų bendruomenėms patogią IKT paslaugų infrastruktūrą.

4.1. **Priemonė**. LITNET programos plėtra, kurią vykdo Savivaldybės administracijos Statinių administravimo skyrius. Iš viso priemonei planuota 75,0 tūkst. Eur.

5. **Penktas uždavinys**. Diegti interaktyvias technologijas, užtikrinančias kokybišką mokymą nuotoliniu ugdymo proceso organizavimo būdu.

5.1. **Priemonė**. Hibridinių klasių įrengimas.

| Eil. Nr. | Metai | Lėšos  (tūkst. Eur) | Hibridinių klasių skaičius (vnt.) | Įstaigų skaičius (pavadinimas) |
| --- | --- | --- | --- | --- |
| 5.1.1. | 2021 | 2211,3 | 316  (įrengta 20 klasių daugiau) | 24 mokyklos (Hermano Zudermano, Vydūno gimnazijos, 17 progimnazijų, „Gilijos“ pradinė mokykla, „Saulutės“, Marijos Montessori, „Varpelio“ mokyklos-darželiai, Litorinos mokykla) |
| 5.1.2. | 2023 | 60,0 | 12  (po 2 mokyklai) | 6 mokyklos („Aitvaro“, „Aukuro“, Baltijos, „Varpo“, „Vėtrungės“ gimnazijos, Jūrų kadetų mokykla) |
| 5.1.3. | 2024 | 60,0 | 12  (po 2 mokyklai) | 6 mokyklos („Ąžuolyno“, Vytauto Didžiojo, „Žaliakalnio“, „Žemynos“, Suaugusiųjų gimnazijos, „Medeinės“ mokykla) |
| 5.1.4. | 2025 | 120,0 | 24  (po 2 mokyklai) | 12 mokyklų („Aitvaro“, „Aukuro“, „Ąžuolyno“, Baltijos, Suaugusiųjų, „Varpo“, „Vėtrungės“, Vytauto Didžiojo, „Žaliakalnio“, „Žemynos“ gimnazijos, Jūrų kadetų ir „Medeinės“ mokyklos) |
| 5.1.5. | Iš viso priemonei | 2451,3 | 364 | 36 mokyklos |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_